כוח אוסטרלי

כוח אוסטרלי, מכונה פֶּרֶנְטִי (שם מדעי: Varanus giganteus) הוא מין של לטאת כוח גדולה החיה בדרום מזרח ובמרכז אוסטרליה והיא הלטאה הגדולה ביותר ביבשת זו.

מאפיינים 
הכוח הוא לטאה גדולה מאוד והגדולה באוסטרליה. אורכה יכול להגיע עד 2.5 מטר ומשקלה ל-15 ק"ג בממוצע, כשהמרבי יכול לעלות על 20 ק"ג. למרות גודלה היא זריזה מאוד. מבנה גופה צר, עורה מכוסה בכתמים צהובים על רקע כהה.

הלטאה אינה נצפית רבות באוסטרליה היות שהיא מסתתרת מאנשים. במידה וחשה איום היא בורחת במהירות או חופרת מחילה או מטפסת על עץ כדי להימלט. במפגש מול טורף היא יכולה לנפח את צווארה ולהשמיע קולות המבריחים את תוקפה, אחרת היא משתמשת בזנבה, טפריה ושיניה החדות להגנה. נשיכתה ארסית.

הלטאה אוכלת בעיקר מזון מן החי האוסטרלי, בהתאם לגודלה: הקטנים יצודו חרקים, לטאות, צפרדעים, דגים, יונקים קטנים וציפורים. ככל שהם גדלים הם יכולים לצוד טרף גדול יותר כמו קנגורו קטנים או וומבטים וכן אמו צעירים. הם גם לא בוחלים בקניבליזם. הטרף נתפס ומומת על ידי הטפרים או השיניים החדות או על ידי הארס של הלטאה. לאחר שאכלה היא יכולה לצום זמן רב במדבריות הקשים של אוסטרליה.

קישורים חיצוניים

 כוח אוסטרלי באתר reptilepark

הערות שוליים

ערכים שבהם תבנית בריטניקה אינה מתאימה
טקסונים שתוארו בידי ג'ון אדוארד גריי
כוחיים
אוסטרליה: זוחלים
בעלי חיים במדבריות אוסטרליה
זוחלים: טורפי-על
זוחלים ארסיים
בעלי חיים שתוארו ב-1845